Republik Sosialis Soviet Autonomi Mari

Republik Sosialis Soviet Autonomi Mari (RSSA Mari) (Mari: Марий Автоном Совет Социализм Республик, Mariy Avtonom Sovet Sotsializm Respublik) merupakan sebuah republik autonomi dalam Republik Sosialis Persekutuan Soviet Rusia (RSPSR), yang menggantikan Oblast Autonomi Mari.

Apabila Kesatuan Soviet dibubarkan, RSSA Mari bertukar menjadi Republik Mari El, iaitu sebuah subjek dalam Persekutuan Rusia.

 Sejarah 
Republik Sosialis Soviet Autonomi Mari (RSSA Mari) ditubuhkan pada 5 Disember 1936 berdasarkan Perlembagaan USSR 1936, hasil perubahan status Oblast Autonomi Mari yang telah diwujudkan pada 4 November 1920 sebagai sebuah entiti wilayah autonomi untuk kaum Gunung Mari dan Mari Padang Rumput.

Pada awalnya, orang Mari menyambut baik penubuhan wilayah autonomi ini kerana mereka percaya ia akan membawa kepada perlindungan bahasa serta cara hidup pagan mereka daripada pengaruh Kristian. Bagaimanapun, di bawah pemerintahan Joseph Stalin, Kesatuan Soviet menetapkan bahasa Rusia sebagai bahasa rasmi di RSSA Mari dan meminggirkan amalan kepercayaan mereka. Stalin juga melaksanakan dasar pertanian kolektif pada tahun 1930-an dan memaksa orang Mari meninggalkan kampung mereka untuk bekerja di ladang kolektif, sekali gus melemahkan lagi budaya Mari. 

Pada 22 Oktober 1990, melalui keputusan Majlis Tertinggi RSSA Mari, republik ini ditukar menjadi Republik Sosialis Soviet Mari (RSSM). Pada 24 Mei 1991, Kongres Wakil Rakyat RSPSR meluluskan keputusan ini dengan meminda Perlembagaan RSPSR 1978.

Kemudian, pada 9 Disember 1992, Kongres Wakil Rakyat Persekutuan Rusia menamakan semula RSS Mari sebagai Republik Mari El, dengan meminda Perkara 71 Perlembagaan Persekutuan Rusia. Pindaan ini berkuat kuasa selepas diterbitkan dalam akhbar Rossiyskaya Gazeta pada 12 Januari 1993.

 Catatan 

Category:Republik autonomi di Kesatuan Soviet
Category:Penubuhan 1936
Category:Pembubaran 1992
Mari
Mari